text: Регистрираните нападения над влакове с камъни са 79 за година – BGrodina
  79 пъти през миналата година влакове на БДЖ са замеряни с камъни, сочи информация от превозвача. В събота късно вечерта пък, неизвестни засега лица са замеряли с камъни влак в междугарието Пловдив-Пловдив разпределителна-Изток. Счупено е неподвижно стъкло на първия вагон.
  Те са откарани в болница в Пловдив
  От пресцентъра на БДЖ уточниха, че за 2019 г. е имало 65 случая на замеряне на влакове с камъни, като няма пострадали. През 2020 са станали 79 такива инцидента с трима пострадали служители на превозвача, машинисти. От началото на тази година вече има 5 случая, при които пострадалите са трима души.
  Петър Бунев, председател на на жп синдиката към КНСБ каза, че е бил в локомотива при подобен инцидент, когато на влакът се е сблъскал с голям камък поставен умишлено на релсите и то в участък, където скоростта е над 100 км/час. "Плугът на машината бе тотално разбит", обясни той. Синдикалистът припомни и за нередките кражби на болтовете, крепящи релсите към траверсите.
  "Като ги хванат обаче пресмятат, че стойността им е ниска и не ги съдят изобщо", казва той. Според Бунев подобни инциденти и като този в Пловдив не са рядкост и мерките трябва да са образователни. Той определи като голяма грешка разформироването на транспортната полиция. "Трябва ред и отговорност от службите. Транспортна полиция знаеше къде да праща патрули и беше специализирана", поясни Бунев.